Magistrata ieșise la pensie în decembrie 2022.
"Nu era bolnavă. A fost pur şi simplu un accident. Din câte am înţeles, a căzut pe scări în casă. A mai apucat să-şi sune soţul, dar într-un sfert de oră s-a terminat", a spus o fostă colegă a magistratei.
Soțul fostei judecătoare Mirela Anton, Mihai Anton, este medic la Spitalul de Copii "Sfânta Maria" Iași.
Înmormântarea va avea loc sâmbătă.
Mesajul transmis de Consiliul Superior al Magistraturii
"Consiliul Superior al Magistraturii îşi exprimă profundul regret pentru încetarea din viaţă a doamnei Mirela Anton, fost judecător în cadrul Tribunalului Iaşi, şi transmite sincere condoleanţe familiei îndoliate.
Dumnezeu să o odihnească!".